Դևիդ Օգդեն Սթայերս

**Դևիդ Օգդեն Սթայերս** (, ), ամերիկացի դերասան և երաժիշտ, ձայնային դերասան, որն առավել հայտնի է 1980-ականների «ՄԵՇ» հեռուստասերիալում և Փերի Մեյսոնի մասին հեռուստաֆիլմերի շարքում իր դերերով, ինչպես նաև Դիսնեյի մուլտֆիլմերի հնչյունավորմամբ:

## Վաղ տարիներ
Դևիդ Սթայերսը ծնվել է Իլինոյս նահանգի Պեորիա քաղաքում՝ Մարգարեթ Էլիզաբեթի (ծնունդով Օգդենից) և Քենեթ Թրումեն Սթայերսի ընտանիքում։ Նա հաճախել է Ուրբանի ավագ դպրոց կինոքննադատ Ռոջեր Էբերթի հետ միասին։

Սթայերսը տեղափոխվել է Յուջին, Օրեգոն, որտեղ ավարտել է տեղի ավագ դպրոցը և կարճ ժամանակ սովորել Օրեգոնի պետական համալսարանում։ Ավելի ուշ նա տեղափոխվել է Սան Ֆրանցիսկո, որտեղ նա ելույթ է ունեցել մի խումբ իմպրովիզատոր նկարիչների հետ, որոնց կազմում էին Ռոբ Ռայները և Հովարդ Հեսմանը: Այնուհետև նա տեղափոխվել է Նյու Յորք և 1968-1972 թվականներին սովորել Ջուլիարդի դպրոցի դրամատիկական բաժնում։ Ուսման ընթացքում նրա դաստիարակը դերասան Ջոն Հաուսմենն էր։

## Կարիերա
### Դերասանական կարիերա
[thumb|right|230px|Ութերորդ սեզոնի ''M*A*S*H'' սերիալի դերասանական խումբը։ Առաջին պլանում ձախից աջ՝ Լորետա Սվիթը, Հարի Մորգանը, [Ալան Ալդան և Մայք Ֆարելը: Հետին պլանում ձախից աջ՝ Ուիլյամ Քրիստոֆեր, Գարի Բերգհոֆ, Դեյվիդ Օգդեն Սթայերս և Ջեյմի Ֆար]]
Սթայերսն առաջին անգամ հայտնվել է Բրոդվեյի «Կախարդական շոու» արտադրության մեջ 1974 թվականին՝ խաղալով Ֆելդմանի Կամեո դերը։ Հետագայում Սթայերսը նկարահանվել է այնպիսի հեռուստասերիալների էպիզոդներում, ինչպիսիք են «Մերի Թայլեր Մուրի շոուն», «Կոջակը» և «Ռոդան», ինչպես նաև «Չարլիի հրեշտակները» պիլոտային սերիալում։

1977-1983 թվականներին Սթայերսը խաղացել է մայոր Չարլզ Էմերսոն Ուինչեստեր III-ի դերը «ՄԵՇ» սերիալում։ Դերը նրան բերեց համբավ և Էմմիի երկու անվանակարգ: «ՄԵՇ» հեռուստասերիալի ավարտից հետո Սթայերսը հայտնվել է մի շարք հյուր դերեր՝ «Աստղային ճանապարհ։ Հաջորդ սերունդը», «Նա գրել է սպանությունը», «Մեթլոկ», «Ալֆ», «Հրեշտակի հպումը», «Թևեր», «Ֆրեյզեր» և այլ սերիալներում։ Սթայերսը նկարահանվել է նաև 1980-ականների ութ հեռուստաֆիլմերում փերի Մեյսոնի մասին՝ որպես շրջանային դատախազ Մայքլ Ռեստոն: 1984 թվականին նա խաղացել է Միացյալ Նահանգների օլիմպիական կոմիտեի հիմնադիր Ուիլյամ Միլիգան Սլոենի դերը «Առաջին Օլիմպիադա։ Աթենք 1896» մինի-սերիալում։ Նա նաև մասնակցել է երկու անհաջող հեռուստատեսային նախագծերի՝ «Սեր և փող» սերիալի և «Ամերիկայի արդարության լիգա» ֆիլմի նկարահանումներին (Մարսիական Որսորդի դերում)։  2002-2007 թվականներին Սթայերսը խաղացել է վերապատվելի Փուրդիի դերը «Մեռյալ գոտի» սերիալում, որի գլխավոր դերում հանդես է եկել Էնթոնի Մայքլ Հոլը։ 2006-2007 թվականներին նա խաղացել է Օբերոտի դերը «Աստղայի դարպաս։ Ատլանտիդա» սերիալի երեք դրվագներում։

Սթայերսը նույնպես շատ հաճախ հանդես է եկել որպես ձայնային դերասան։ Նրա առաջին նման աշխատանքը Ջորջ Լուկասի վաղ ֆիլմերից մեկն էր՝ «THX 1138»։ Նա համագործակցել է Դիսնեյի հետ՝ աշխատելով ութ անիմացիոն ֆիլմերի վրա, որոնք ներառում էին «Գեղեցկուհին և հրեշը» (1991), «Պոկահոնտաս» (1995, «Նոտր Դամի կուզիկը» (1996), «Ատլանտիս։ Կորած աշխարհը» (2001) և «Լիլո և Սթիչ» (2002)։ Սթայերսը նաև հնչյունավորել է Պինգվինին 2003 թվականի «Բեթմեն։ Բեթվումենի գաղտնիքը» անիմացիոն ֆիլմում։ 2005 թվականի «Կարմիր գլխարկի իրական պատմությունը» մուլտֆիլմում Սթայերսը հնչեցրել է Նիկի Կուվիրկուն՝ գորտ-դետեկտիվի դերը, որը հետաքննում է գործը տատիկի տանը, իսկ «Սովորական մուլտֆիլմ» մուլտսերիալում նա հնչեցրել է Փոփի հորը՝ միստր Մելարդին։ Սթայերսը մասնակցել է նաև ոչ ձանձրալի համակարգչային խաղերի հնչյունավորմանը՝ *Kingdom Hearts II, Kingdom Hearts: Birth by Sleep, Uru: Ages Beyond Myst, Myst 5: End of Ages* և այլն:

### Երաժշտական կարիերա
Սթայերսը դիրիժորի օգնական էր Նյուպորտի սիմֆոնիկ նվագախմբում և Էռնեստ Բլոխի երաժշտական փառատոնում։ Նա որպես հյուր ղեկավարել է աշխարհի ավելի քան 70 նվագախմբեր, այդ թվում՝ Oregon Mozart Players-ը, Վանկուվերի սիմֆոնիկ նվագախումբը, Օրեգոնի կամերային նվագախումբը, Յակինի կամերային նվագախումբը (Օրեգոն), ինչպես նաև նվագախմբեր Սան Ֆրանցիսկոյում, Սան Դիեգոյում, Լոս Անջելեսում, Չիկագոյում և Տորոնտոյում։

## Մահ
Դեյվիդ Օգդեն Սթայերսը մահացել է 2018 թվականի մարտի 3-ին միզապարկի քաղցկեղից։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Ամերիկացի դերասաններ
Կատեգորիա:Ամերիկացի կինոդերասաններ
Կատեգորիա:Դերասաններ այբբենական կարգով